
	1.
	Noteikumu projekts
41. Valsts ģimnāzijas direktoram, direktora vietniekam un vispārējās vidējās izglītības pedagogam nosaka piemaksu 10 procentu apmērā no mēnešalgas. Tehnikuma un mākslu izglītības kompetences centra pedagogam, izņemot interešu izglītības programmas pedagogam, nosaka piemaksu 10 procentu apmērā no mēnešalgas.
	Iebildums
Noteikumu 41. punkts paredz piemaksu 10 procentu apmērā no mēnešalgas Tehnikuma un mākslu izglītības kompetences centra pedagogam, izņemot interešu izglītības programmas pedagogam. Šī norma vēsturiski saglabājusies no Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi”, kuros tā 2011.gadā, atbilstoši anotācijai,  tika iegrozīta ar mērķi nodrošināt  valsts budžeta finansējumu reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkciju veikšanai.  Patlaban, saskaņā ar Ministru kabinetā apstiprinātajiem nolikumiem, augstāk minētās funkcijas veic ne tikai tehnikumi, bet arī Rīgas Būvniecības koledža un Rīgas Tehniskā koledža, līdz ar to noteikumu 41. punktā vārdkopa  “Tehnikuma un mākslu izglītības kompetences centra pedagogam, izņemot interešu izglītības programmas pedagogam, nosaka piemaksu 10 procentu apmērā no mēnešalgas” būtu aizstājama ar vārdkopu “Mākslu izglītības kompetences centra un profesionālās izgītības iestādes, kura nodrošina metodiskā darba virsvadību Izglītības un zinātnes ministrijas noteiktajās jomās un nodrošina ārpus formālās izglītības sistēmas apgūtās profesionālās kompetences novērtēšanu, pedagogam, izņemot interešu izglītības programmas pedagogam, nosaka piemaksu 10 procentu apmērā no mēnešalgas.”

	2.
	Noteikumu projekts
48. No valsts budžeta dotācijas un mērķdotācijas izmaksāto prēmiju un naudas balvu kopējais apmērs kalendāra gadā nedrīkst pārsniegt 120 procentus no pedagogam tarificētās mēnešalgas, bet kopējais kalendāra gadā izmaksāto prēmiju un naudas balvu apjoms valsts un pašvaldības izglītības iestādēs, izņemot augstskolas, nedrīkst pārsniegt 175 procentus no pedagogam tarificētās mēnešalgas.
	Iebildums
Noteikumu 48.punkts paredz ka valsts budžeta dotācijas un mērķdotācijas izmaksāto prēmiju un naudas balvu kopējais apmērs kalendāra gadā nedrīkst pārsniegt 120 procentus no pedagogam tarificētās mēnešalgas, bet kopējais kalendāra gadā izmaksāto prēmiju un naudas balvu apjoms valsts un pašvaldības izglītības iestādēs, izņemot augstskolas, nedrīkst pārsniegt 175 procentus no pedagogam tarificētās mēnešalgas. Līdz ar to pedagogam, kuram tarificēto stundu skaits ir neliels, piemēram pāris stundas nedēļā, bet kurš sniedz nozīmīgu ieguldījumu institūcijas mērķu sasniegšanā, kā arī aizvieto citus pedagogus mazāk par mēnesi un tas netiek tarificēts, prēmijas un naudas balvas gada apjoms, kas tiek noteikts tikai no tarifikācijas ir niecīgs un neadekvāts ieguldītajam darbam.  Kā risinājums būtu nodalīt prēmijas no naudas balvām, paredzot, ka prēmijas, līdzīgi Valsts un pašvaldību institūciju amatpersonu un darbinieku atlīdzības likumā noteiktajam, ir saistītas ar ar ikgadējo darbības un tās rezultātu novērtējumu reizi gadā un rēķināmas no vidējās  iepriekšājā gada algas, nepārsniedzot 120% no tās, savukārt naudas balva nedrīkst pārsniegt  120% noteikto minimālo algu, kas noteikta pedagogu darba damaksas noteikumos.

	3.
	Noteikumu projekts
14. Vispārējās izglītības iestādes, profesionālās izglītības iestādes un interešu izglītības iestādes vadītājs un iestādes vadītāja vietnieks, struktūrvienību vadītājs, izglītības metodiķis, sporta organizators, izglītības iestādes bibliotekārs, pirmsskolas izglītības iestādes vadītājs, pirmsskolas izglītības iestādes vadītāja vietnieks un pirmsskolas izglītības metodiķis, ja viņu darba slodze minētajos amatos atbilst vienai mēnešalgas likmei, papildus sava amata pienākumiem var veikt citu pedagoģisko darbu līdz septiņām stundām nedēļā, saņemot par to papildu samaksu.
	Priekšlikums
Noteikumu 14. punkts regulē izglītības iestāžu darbinieku pedagoģiskā darba veikšanu papildus sava amata pienākumiem. Lai nodrošinātu pedagoģiskās pieredzes nepārtrauktību saiknē ar izglītojamajiem, kā arī izglītības procesu pedagogu prombūtnes laikā vai daļēju vakanto pedagogu amata vietu aizvietošanu,  nepieciešams minēto punktu papildināt ar izglītības programmas nodaļas vadītāja, speciālā pedagoga, sociālā pedagoga, izglītības iestādes muzeju pedagoga, izglītības psihologa, skolotāja mentora un pedagoga karjeras konsultanta amatiem, vienlaicīgi papildinot 1.pielikumā 3.tabulu  ar amata nosaukumu "izglītības programmas nodaļas vadītājs". Papildus norādām uz nepieciešamību papildināt 10.05.2011. Ministru kabineta noteikumu Nr.354 “Noteikumi par pedagogu profesiju un amatu sarakstu” pielikumu ar amata nosaukumu “izglītības programmas nodaļas vadītājs” Profesiju klasifikatora kods 1345 18.

